J....
 Sakoma, kad kalba- sielos veidrodis, o žodis- minties drabužis. Tad šiandien visi čia susirinkę ir parungtyniaukime, kieno gi minties drabužis yra patvaresnis ir gražesnis.	
E.....
Šios varžytuvės padės patikrinti, ką žinote iš lietuvių klabos istorijos. Jos šiek tiek praskleis mūsų kalbos lobius, įspės apie gresiančius pavojus, o gal paskatins labiau domėtis kalbos tyrinėjimu ir priežiūra.
	
J.....
Skelbiame varžytuvių pradžią. Prašome komandas užimti savo vietas.
Ekrane matote raideles. Komandų kapitonas, pasirinkti kurią norite raidę. Po jomis slepiasi skaičius. Jis nurodys jūsų atsakinėjimo tvarką. 
(Ant stalo padedame korteles su skaičiumi, kad žinotų savo atsakinėjimo tvarką)
	
E.....
O kad būtų išaiškinta stipriausia komanda, reikia vertinimo komisijos. Tad tuoj pat ją pristatysime.
	
Abu LINKIME VISIEMS GERŲ AKIMIRKŲ.

VARŽYTUVĖS
J.....
Užduotis. Komandų prisistatymas.

Laukiame jūsų pasirodymų.
Nepamirškite savo eilės.
(Po prisistatymo) 
	
Ačiū komandoms. Prašytume komisiją pakomentuoti ir įvertinti. 
	
J....(Pokalbis tarp vedėjų)
1. Kai kurie mokslininkai sakydavo, kad kalba, lyg koks augalas ar gyvis, gimsta, auga, bręsta, pasensta ir miršta. Miršta ne dėl senatvės: nerasime pasaulyje nei vienos kalbos, kuri būtų numirusi nuo nepakeliamos metų naštos. Kalba miršta dėl to, kad išnyksta arba būna išnaikinami ta kalba kalbantieji žmonės.
Esti atvejų, kada kalba miršta, bet jos vietoje, lyg nudžiūvusio medžio pašaknų atžalos, išdygsta kitos kalbos. Visi esate girdėję apie vieną kalbą. Šia kalba kaip gimtąja jau niekas nešneka: ji mirė prieš pusantro tūkstančio metų. Tačiau iš jos atsirado italų, prancūzų, ispanų, portugalų, rumunų, moldavų kalbos.
O gal tu žinai Kokia tai kalba?
LOTYNŲ.
E......
Tuomet ir aš tavęs noriu paklausti.
 Kalbininkai žino atsitikimų, kai seniai mirusi kalba atgyja. Tokia yra šiandien vienoje valstybėje vartojama viena kalba. Ši kalba mirė II amžiuje prieš mūsų erą. Taigi du tūkstančius metų išgulėjusi kape, ji vėl atsigavo. Kaip čia atsitiko? Kokios šalies piliečiai nutarė vartoti jau prieš du tūkstančius metų jų protėvių pamirštą kalbą. Jos galima pramokti iš senųjų raštų.
Kokia tai kalba?
HEBRAJŲ, o valstybė – IZRAELIS
	
Užduotis ŽAIBO TURNYRAS
 Baltų ir pasaulio kalbos

Kiekviena komanda gaus lapelius. Per 10 s. į juos turės įrašyti teisingą atsakymą. Kai kurių klausimų galimi keli teisingi variantai. Užpildę lapelius atiduos vertinimo komisijai. Išdalinami lapeliai.	
1.Kiek pasaulyje kalbų?
a)	apie 1000     b) apie 3000  c) apie 4000
	
2.Kuria kalba kalba daugiausiai žmonių?
a)	kinų	   b) ispanų 	c) anglų 	d) rusų		
3. Kurios kalbos dažniausiai vartojamos tarptautiniam bendravimui?
              a) prancūzų       b) vokiečių     c) ispanų      d) anglų  e) rusų       	
4. Kurios kalbų šeimos pačios didžiausios?
a)semitų    b) indoeuropiečių      c) kinų– tibetiečių   d) finougrų 	  e) altajiečių	
5. Koks svarbiausias šaltinis baltų protėvynės riboms nustatyti?
a)	literatūra 	b) archeologija	c) toponimika (vietovardžiai)	
6. Kuri baltų kalba archajiškiausia?
a)	lietuvių	       b) prūsų 	c) latvių	
7. Kurios mirusios baltų kalbos išliko rašytiniai paminklai?
  a) kuršių 	b) prūsų 	c) žiemgalių	d) sėlių 	e) jotvingių	
8. Kurie baltai XIII amžiuje sukūrė savo valstybę?
a)	latviai 	b) lietuviai 	c) prūsai	
9. Kada pirmą kartą istoriniuose šaltiniuose paminėtas Lietuvos vardas?
a)	853 m. 	    b) 1009 m. 	c) 1410 m.	
10. Kurie artimiausi baltų giminaičiai?
a) finougrai    b) germanai  c) slavai	

Paprašysime užpildytus lapelius perduoti vertinimo komisijai, tegul ji įvertina, kaip sekėsi komandoms.
Na, o mes irgi pasitikrinkime žinias ir pažiūrėkime teisingus atsakymus.
	
E.........  Kol komisija skaičiuoja balus, norėčiau paklausinėti ir sirgalius. Teisingai atsakę gaus saldų prizą.  

1.	Nukirsta, suspausta
Primarginta ir mylima. Kas?
Atsakymas: Knyga
2.	Be ko kiekvienas daiktas negali būti?
Atsakymas:  Be Vardo
3.	Iš kokio indo negalima nei pavalgyti, nei atsigerti?
Atsakymas: Iš tuščio
4.	Kada mergina panaši į vandenį?
Atsakymas: Kai teka
5.	Kas baltas neplautas?
Atsakymas: Gulbė
6.	Kas buvo vakar ir bus rytoj?
Atsakymas: Diena	
Varžomės toliau.
Ketvirtoji užduotis
„Pabiro žodžiai“
	
J.....
Kartais nutinka, kad eilėraščio žodžiai pabyra. Šįkart  pabiro visiems gerai žinomo Janinos Degutytės eilėraščio „Gimtoji kalba“ žodžiai. Kiekviena komanda gauna po posmą ir pabirusius žodžius. Sudėliokite juos į savo vietas, komisija įvertins, kaip jums sekėsi.

O dabar pažiūrėkim, kaip sekėsi kūrybinė užduotis. Kviečiame komandų kapitonus perskaityti.
	
Atsakymai :
	
Komisija įvertina komandas.

Užduotis „Ką žinau apie tarmes?“

Poetas Antanas Baranauskas yra sakęs „Kalba ne po knygomis guli, bet žmonių burnoje tarmių upeliais teka...“
Taigi, TARMĖS. Iš pradžių varžysis komandos atskirai. Atsakinėjimo tvarka nesikeičia
	
1.Kokios yra lietuvių kalbos tarmės?
a)	Dzūkų, suvalkiečių, žemaičių, aukštaičių
b)	Aukštaičių, žemaičių
c)	Aukštaičių, žemaičių, dzūkų	
2.Kurios tarmės pagrindu susiformavo bendrinė lietuvių kalba?
a)	Aukštaičių rytiečių ( K. Sirvydo raštų kaba)
b)	Žemaičių (S. Daukanto, M. Valančiaus raštų kalba)
c)	Vakarų aukštaičių (J. Basanavičiaus, V. Kudirkos, J. Jablonskio raštų kalba)	
3.Kokios yra aukštaičių patarmės? 
a)  Vakarų aukštaičiai, pietų aukštaičiai, rytų aukštaičiai
        b) sėliai, žiemgaliai, suvalkai
        c) dzūkai, šiauliškiai, panevėžiškiai

4.Kuri aukštaičių patarmė labiausiai nutolusi nuo bendrinės kalbos?
a)	Pietų aukštaičiai
b)	Vakarų aukštaičiai
c)	Rytų aukštaičiai	
5.Kuri aukštaičių patarmė dvigarsius  am ir an keičia į um ir un?
a)	vakarų
b)	rytų
c)	pietų	
Užduotis
	
O dabar bendri klausimai visoms komandoms. 
Pasiklausykite sekamų pasakų ir dainų, atliekamų skirtingų tarmių atstovų. 
Užduotis: pasakykite, kokios tarmės kūrinius išgirdote. Išvardinti būtina tokia eilės tvarka, kokia buvo atliekami kūriniai. Taškus pelnys tos komandos, kurios tiksliausiai nusakys girdėtas tarmes.
Dėmesio į ekraną.
(video: ...)	
Tarmių amžius – apie 1000 metų, todėl jos yra svarbus šaltinis tautos ir ypač kalbos istorijai. Kitąmet minėsime 115 metų, kai Antanas Baranauskas parengė pirmąją lietuvių kalbos tarmių klasifikaciją ir 50 metų, kai tas skirstymas buvo patobulintas. Todėl dabar ir skiriamos dvi tarmės (aukštaičiai ir žemaičiai), 15 patarmių ir per 100 šnektų (10 jų išliko už Lietuvos Respublikos ribų.) 
O dabar pažiūrėkim teisingus atsakymus.
	
Užduotis. ATSPĖK PATARLĘ
Kviečiame po du dalyvius iš kiekvienos komandos. Išraukite patarlę, tik negalima garsiai skaityt. Pasitarę minutę, suvaidinkite taip patarlę, kad komandos draugai ją atspėtų.

Pažiūrėkim, kokias patarles turėjo suvaidinti mokiniai.

1.	Sutinka pagal drabužį, išlydi pagal protą.
2.	Darbymety ir akmuo kruta.
3.	Aukštai šoksi, žemai krisi. 
4.	Ilgas plaukas – trumpas protas.
5.	Dovanotam arkliui į dantis nežiūri.
O dabar paprašysime vertinimo komisiją pakomentuoti atsakymus.

Na, ir paskutinė 
Užduotis. Kalbos margumynai
Ekrane matote lentelę ir 10 skaičių. Po kiekvienu skaičiumi slepiasi klausimas. Išsirinkite skaičių ir sužinosite klausimą. Pradeda pirmoji komanda.
	
1. Žodžiai vaje, ačiū, deja vadinami:
a)	būdiniais
b)	jaustukais
c)	ištiktukais
d)	dalelytėmis
e)	prieveiksmiais

2. Kuris iš jų būtinai bus vyras?
a)	vėpla
b)	dėdė
c)	mėmė
d)	dabita
e)	padauža	
3.Kuris iš jų būtinai bus tik vyras?
a)	goželis
b)	strakalas
c)	nepasėda
d)	dailidė
e)	mušeika	
4. Kuris iš šių daiktavardžių yra moteriškos giminės?
a)	dantis
b)	žvėris
c)	taksi
d)	debesis
e)	angis	
5. Kuris žodis neturi vienaskaitos?
a)	dangus
b)	pelenai
c)	rūpesčiai
d)	pamatai
e)	grybai	
6. Kurie Lietuvos miestų ir miestelių pavadinimai yra išvardinti abėcėlės tvarka:
a)	Anykščiaĩ, Ìšlaužas, Nemunáitis, Kamajaĩ, Ramýgala
b)	Obẽliai, Pasvalỹs, Príenai, Serẽdžius, Mósėdis
c)	Kernavė̃, Punià, Tirkšliaĩ, Tverẽčius, Stãkliškės
d)	Vìlnius, Õnuškis, Síesikai, Žarė́nai
e)	Dùsetos, Er̃žvilkas, Liepalingis, Skir̃snemunė, Šilavótas	
7. „Akis ganyti“ reiškia:
a)	atidžiai žiūrėti
b)	gėrėtis
c)	pavydėti
d)	piktai žiūrėti
e)	norėti miego	
8. Kokia teisinga frazeologizmo „pele pavirtęs“ reikšmė:
a)	užsidėjęs pelės kaukę
b)	tyliai
c)	nesigėdydamas
d)	piktai nusiteikęs
e)	labai greitai	
9. Perkeltinė „pelų maišas“ reikšmė yra:
a)  nerangus žmogus
b) paruoštas gyvulių pašaras
c) nereikalingas krovinys
d) supelijęs maistas
e) nuogulos	
 10. Kuris žodis (žodžiai) yra kreipinys: Aš mielas mano tamsta į tave kreipiuosi dažnai.
a)	mano tamsta
b)	tamsta
c)	mielas tamsta
d)	į tave
e)	mielas mano tamsta	
Beliko tik suskaičiuoti rezultatus. Vertinimo komisija dar skaičiuoja, o mes ...	
Užduotys sirgaliams:
1. Kiek žodžių vidutiniškai ištaria žmogus per parą?
Vidutiniškai ištaria 4 850 žodžių.
2. Kaip bendrinėje kalboje vadinamas gerai šeriamas, vikrus, greitas arklys?
Šarūnas
3. Petronėlė, Marytė – gražūs lietuvių moterų vardai. Ką galima šaukti, vadinti Petronėle, Maryte?
        Dievo karvytę, boružėlę
4. Dvylika broliukų viena juosta susijuosę?
        Mėnesiai
5. Kas saldesnis už medų?
        Miegas
6. Kas puode nesilaiko?
        Garai
7. Koks žmogus sveikomis akimis knygos nemato? 
           Beraštis
8. Kada metai turi tiek dienų, kiek žmogus akių?
Sausio antrą	

Žodis vertinimo komisijai.
	
Ačiū visiems, geros dienos.